Sveitarstjórnarmenn H-lista Dalabyggðar og N-lista nýrra tíma hafa náð samkomulagi um myndun meirihluta í sveitarstjórn sameinaðs sveitarfélags Dalabyggðar og Saurbæjarhrepps og samkvæmt heimildum Skessuhorns verður skrifað undir nýjan málefnasamning á morgun . H-listi fékk tvo fulltrúa kjörna og N-listi þrjá fulltrúa og er því hinn nýi meirihluti skipaður fimm fulltrúum . Í minnihluta verður V-listi Vinstrihreyfingarinnar-græns framboðs með tvo fulltrúa . Samkvæmt samkomulagi listanna verður Gunnólfur Lárusson oddviti N-lista ráðinn sveitarstjóri en treglega gekk að mynda meirihluta vegna þeirrar kröfu . Oddviti sveitarstjórnar mun koma frá N-lista en formaður byggðaráðs verður af H-lista . Samkomulag er um að endurskoða samstarf listanna eftir tvö ár . Ný sveitarstjórn mun taka við völdum á fimmtudag .